Hiili kiertää kehää, johon kuuluvat ilmakehä, kasvit, karike ja maaperä. Metsien katoaminen rikkoo tätä kiertokulkua ja vaikuttaa monin tavoin kielteisesti ympäristöön. Puiden istuttaminen on tehokas keino pyörtää kielteisiä vaikutuksia ja poistaa hiiltä ilmakehästä useiden vuosikymmenien ajan. Kaikissa kasveissa tapahtuvan fotosynteesin tärkein lähtöaine on ympäröivästä ilmakehästä saatu hiilidioksidi. Fotosynteesi tuottaa puolestaan vettä, happea ja hiilihydraatteja. Viimeksi mainittu rakentuu kasvin kuituihin, jolloin hiili kiinnittyy kasvin biomassaan.